སྐབས་དེ་དུས་མང་ཆེ་བ་ཆབ་སྲིད་དང་འབྲེལ་ནས་དབུ་མའི་ལམ་གཞིར་གཞག་པའི་ཐོག་མིང་དོན་མཚུངས་པའི་རང་སྲིད་རང་སྐྱོང་ག་འདྲ་རག་ཐུབ་ཀྱི་རེད།རྒྱ་ནག་ནང་ལ་འགྱུར་ལྡོག་ཇི་ལྟར་འགྲོ་སྲིད་ཀྱི་རེད།བོད་ནང་ལ་ད་ལྟའི་གནས་སྟངས་དང་མ་འོངས་པར་གནས་སྟངས་ག་འདྲ་ཡོང་རྒྱུ་ཡིན།རྒྱ་གར་ནང་ད་ལྟའི་གནས་སྟངས་ག་འདྲ་ཡོད་པ་དང་མ་འོངས་པར་ག་འདྲ་ཡོང་རྒྱུ་ཡིན།རྒྱལ་སྤྱིའི་ཐོག་ནས་ང་ཚོས་ལས་འགུལ་གང་སྤེལ་རྒྱུ་ཡོད།བོད་དོན་སླད་རྒྱབ་སྐྱོར་ཤུགས་ཆེ་རུ་ཇི་ལྟར་གཏོང་རྒྱུ་ཡིན།དེ་དག་ཚང་མ་ཆབ་སྲིད་དང་འབྲེལ་བའི་ཐོག་ནས་ཚོགས་འདུ་མང་པོ་ཚོགས་རྗེས་དགོངས་ཚུལ་མང་པོ་བྱུང་བའི་ནང་དགོངས་ཚུལ་ཤུགས་ཆེ་ཤོས་དེ་ལྔ་དང་ལྔ་བཅུའི་འཆར་སྣང་གཞིར་གཞག་པའི་ཐོག་ནས་ཆབ་སྲིད་ཀྱི་སྐོར་ལ་ཚོགས་འདུ་ཚོགས་པ་བཞིན་ང་ཚོའི་མ་འོངས་སོན་རྩ་གཞོན་སྐྱེས་དང་འབྲེལ་བའི་ཐོག་ནས་ཚོགས་འདུ་འཚོགས་དགོས་ཀྱི་འདུགཅེས་དགོངས་ཚུལ་བྱུང་ཡོད་པ་ལྟར་འདི་ལོ་ཕྱི་ཟླ་༨པའི་ནང་ལ་འཛམ་གླིང་གི་ལུང་པ་བཅོ་ལྔ་ནས་བོད་པའི་གཞོན་སྐྱེས་བརྒྱ་ཐམ་པ་ལྷན་འཛོམས་ཐོག་གཞོན་སྐྱེས་རང་ཉིད་ཐོག་ནས་བོད་ཀྱི་རྩ་དོན་དང་།བོད་ཀྱི་ཆོས་དང་།རིག་གཞུང་།སྐད་ཡིག་མི་ཉམས་གོང་འཕེལ་གྱི་ཆེད་དུ་གང་གནང་རྒྱུ་ཡིན་སྐོར།དེ་བཞིན་བོད་མིའི་སྒྲིག་འཛུགས་ཀྱི་ཐོག་ནས་གང་གནང་རྒྱུ་ཡིན་སྐོར་ཐོག་བཀའ་བསྡུར་རིམ་པ་བྱུང་བ་གཞིར་བཟུང་དགོངས་ཚུལ་གང་ཙམ་ཞིག་ཕེབས་ཡོད།